Document ID: 32004D0775

ΑΠΌΦΑΣΗ ΤΗΣ ΕΠΙΤΡΟΠΉΣ
της 18ης Νοεμβρίου 2004
για να επιτραπεί στη Σλοβακία η παρέκκλιση που προβλέπεται στο άρθρο 3 παράγραφος 2 της οδηγίας 92/102/ΕΟΚ του Συμβουλίου για την αναγνώριση και την καταγραφή των ζώων
[κοινοποιηθείσα υπό τον αριθμό Ε(2004) 4382]
(Το κείμενο στη σλοβακική γλώσσα είναι το μόνο αυθεντικό)
(Κείμενο που παρουσιάζει ενδιαφέρον για τον ΕΟΧ)
(2004/775/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/102/ΕΟΚ του Συμβουλίου, της 27ης Νοεμβρίου 1992, για την αναγνώριση και την καταγραφή των ζώων (1), και ιδίως το άρθρο 3 παράγραφος 2,
Εκτιμώντας τα ακόλουθα:
(1)
Το άρθρο 3 παράγραφος 2 της οδηγίας 92/102/ΕΟΚ προβλέπει τη δυνατότητα να επιτρέπεται στα κράτη μέλη να μην περιλαμβάνουν στον κατάλογο εκμεταλλεύσεων που προβλέπεται από το άρθρο 3 παράγραφος 1 τις εκμεταλλεύσεις με τρία, το πολύ, αιγοπρόβατα ή έναν χοίρο, για τα οποία δεν ζητείται καμία επιδότηση και τα οποία προορίζονται για ίδια χρήση ή κατανάλωση, εφόσον καθένα από αυτά τα ζώα υποβάλλεται, πριν από οιαδήποτε μετακίνηση, στους ελέγχους που προβλέπονται από αυτή την οδηγία.
(2)
Οι σλοβακικές αρχές ζήτησαν την εν λόγω έγκριση με ισχύ έως το τέλος του Ιουνίου 2005 και προέβησαν στις κατάλληλες διαβεβαιώσεις όσον αφορά τους κτηνιατρικούς ελέγχους.
(3)
Επομένως, πρέπει να επιτραπεί στη Σλοβακία να εφαρμόζει την παρέκκλιση αυτή έως τις 30 Ιουνίου 2005.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Επιτρέπεται στη Σλοβακία να εφαρμόζει την παρέκκλιση που προβλέπεται στο άρθρο 3 παράγραφος 2 της οδηγίας 92/102/ΕΟΚ.
Άρθρο 2
Η παρούσα απόφαση ισχύει έως τις 30 Ιουνίου 2005 και απευθύνεται στη Σλοβακική Δημοκρατία.
Βρυξέλλες, 18 Νοεμβρίου 2004.

Labels: 7
18
15
6